ועדת החוקה, חוק ומשפט, כנסת 15, פרוטוקול מספר 79, 2000-02-08 10:00

אמנון רובינשטיין: אני פותח את הישיבה.

אמנון רובינשטיין: על סדר-היום הצעת חוק פרטית – הצעת חוק יסוד: הכנסת (תיקון – ראש האופוזיציה), של חבר-הכנסת עוזי לנדאו.

אמנון רובינשטיין: אני מציע שנאשר אותה בקריאה ראשונה כדי שתהיה באותו מעמד כמו הצעת החוק הממשלתית.

עו"ד יהושע שופמן: הממשלה הגישה הצעה לתיקון חוק הכנסת לא כחוק יסוד.

עו"ד יהושע שופמן: המגמה היא – חבר-הכנסת לנגנטל דיבר על זה בשבוע שעבר – שבחוק היסוד יהיו רק הוראות חוקתיות נורמטיביות עליונות.

עו"ד יהושע שופמן: הצעה זו נדונה גם בכנסת הקודמת בגירסה אחרת ובוועדת הכנסת הוחלט ליזום הצעת חוק לתיקון חוק הכנסת.

אמנון רובינשטיין: חבר-הכנסת לנדאו, אתה מוכן לזה?

אמנון רובינשטיין: אם כך, אנחנו מקבלים את הצעת החוק הזאת ומעבירים אותה לקריאה ראשונה בתיקון אחד והוא: זו לא הצעת חוק יסוד: הכנסת, אלא הצעת חוק הכנסת.

אמנון רובינשטיין: זה תואם את המגמה שלנו לדלל את חוקי היסוד.

עו"ד יהושע שופמן: בכל זאת אנחנו צריכים את הנוסח הכחול.

עו"ד יהושע שופמן: כתוב פה בהצעת החוק: "הצעות חוק שיגיש ראש האופוזיציה פטורות מהצורך לדיון טרומי ויובאו ישירות לדיון בקריאה ראשונה".

עו"ד יהושע שופמן: המושג של קריאה טרומית מופיע רק בתקנון ולכן אין לזה מקום פה.

אמנון רובינשטיין: מה איכפת לך שזה יהיה כאן?

עו"ד יהושע שופמן: המשפט הראשון בהצעת החוק הזאת מדבר על "קדימות מיוחדת בדיוני הכנסת.

עו"ד יהושע שופמן: .. שייקבעו לצורך זה בתקנון הכנסת".

עו"ד יהושע שופמן: הנוסח הכחול צריך בכל זאת לבטא איזו שהיא הרמוניה.

אמנון רובינשטיין: אתה מציע למחוק את המשפט הזה?

עו"ד יהושע שופמן: כן.

אמנון רובינשטיין: חבר-הכנסת לנדאו, אתה מוכן לזה?

עוזי לנדאו: בוודאי שאני לא הולך לריב על זה.

אמנון רובינשטיין: אם כך, נקבל את ההצעה של המשנה ליועץ המשפטי לממשלה יהושע שופמן ומסעיף 23ב יימחק המשפט: "הצעות חוק שיגיש ראש האופוזיציה פטורות מהצורך לדיון טרומי ויובאו ישירות לדיון בקריאה ראשונה".

אמנון רובינשטיין: המשפט האחרון בסעיף יישאר ונדון בזה אחרי הקריאה הראשונה.

אמנון רובינשטיין: אני מעמיד זאת להצבעה.

אמנון רובינשטיין: מותר לך להצביע כנציג הליכוד, חבר-הכנסת לנדאו.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה הצעת החוק אושרה בקריאה ראשונה פה אחד

אמנון רובינשטיין: הצעת החוק אושרה.

אמנון רובינשטיין: הישיבה נעולה.